Cinci jucători și doi antrenori de la FC Barcelona, depistați pozitiv cu coronavirus.
Presa din Spania notează că 7 persoane de la FC Barcelona au fost infectate cu noul coronavirus. 5 jucători şi 2 antrenori au fost diagnosticaţi pozitiv la începutul lunii mai. La Liga se va relua începând cu 11 iunie, cu partida dintre Sevilla şi Betis.
Barcelona a fost afectată de noul coronavirus. RAC1 notează că 5 jucători şi doi antrenori din prima echipă a campioanei Spaniei au fost diagnosticaţi pozitiv cu noul coronavirus la primele teste făcute, pe 6 mai. Acum, toţi membrii clubului blaugrana sunt sănătoşi. Fotbaliştii se antrenează colectiv şi aşteaptă reluarea campionatului. Presa iberică nu a anunţat numele celor infectaţi. Campionatul din Spania se va relua începând cu 11 iunie, iar primul meci va fi cel dintre Sevilla şi Betis. Barcelona va juca prima partidă oficială sâmbătă, 13 iunie, pe terenul celor de la Mallorca, de la ora 22:00. Clubul blaugrana este liderul din La Liga, cu 58 de puncte, la două distanţă de locul doi, ocupat de Real Madrid.